कांग्रेस ही हल कराती है जनसमस्याएं: उपाध्याय
मुरैना | देश में केवल कांग्रेस ही ऐसी पार्टी है जो जन-जन की समस्याओं को हल कराने के लिए कृत संकल्पित है। कांग्रेस चाहे सत्ता में रहे या न रहे, वह हर समय देश के नागरिकों की चिंता करती है। इसलिए कांग्रेस पर पूरा भरोसा कीजिए और कांग्रेस कार्यकर्ताओं को समस्याएं बताईये। यह बात कांग्रेस नेता उमाकांत उपाध्याय सुसानी ने कही। शुक्रवार को उपाध्याय जन समस्या पटल कार्यक्रम को बाईपास रोड की परशुराम कॉलोनी में संबोधित कर रहे थे। उनके साथ नगर निगम के नेता प्रतिपक्ष सोनेराम यादव बाबूजी ने कही। इस कार्यक्रम में कांग्रेसजन आम जन की समस्याओं से रूबरू हुए। जन समस्या पटल कार्यक्रम थोक सब्जी मंडी में भी आयोजित किया गया। इस क्षेत्र से भी लोगों की समस्याओं को, उनके आवेदनों को एकत्रित करके उन्हें हल कराने का आश्वासन दिया गया।
hin_Deva hin_Deva